CELEX: 62020TN0337
Language: fi
Date: 2020-05-27 00:00:00
Title: Asia T-337/20: Kanne 27.5.2020 – Hochmann Marketing v. EUIPO (bittorrent)

3.8.2020   
            
            
               FI
            
            
               Euroopan unionin virallinen lehti
            
            
               C 255/25
            
         
      Kanne 27.5.2020 – Hochmann Marketing v. EUIPO (bittorrent)
      (Asia T-337/20)
      (2020/C 255/32)
      Oikeudenkäyntikieli: saksa
      
         Asianosaiset
      
      
         Kantaja: Hochmann Marketing GmbH (Neu-Isenburg, Saksa) (edustaja: asianajaja J. Jennings)
      
         Vastaaja: Euroopan unionin teollisoikeuksien virasto (EUIPO)
      
         Menettely EUIPO:ssa
      
      
         Riidanalainen tavaramerkki: EU-tavaramerkiksi rekisteröity sanamerkki bittorrent – EU-sanamerkki nro 3 216 439
      
         Riidanalainen päätös: EUIPO:n neljännen valituslautakunnan 30.3.2020 asiassa R 187/2020-4 tekemä päätös
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa riidanalaisen päätöksen
               
            
                  —
               
               
                  velvoittaa EUIPO:n korvaamaan oikeudenkäyntikulut.
               
            
         Kanneperusteet
      
      
                  —
               
               
                  Vakava oikeudellinen virhe, koska muuntaminen itävaltalaiseksi tavaramerkiksi ei ole selvästi pois suljettu.
               
            
                  —
               
               
                  Euroopan unionin perusoikeuskirjan 47 artiklan rikkominen sekä mielivaltainen olettama, ettei kantaja ole missään vaiheessa esittänyt perusteltua väitettä siitä, että käyttämisen toteaminen Itävallassa on oletettavissa.
               
            
                  —
               
               
                  Euroopan parlamentin ja neuvoston asetuksen (EU) 2017/1001 103 artiklan 1 kohdan rikkominen.
               
            
                  —
               
               
                  Vakava menettelyvirhe ja oikeudellinen virhe, koska valituslautakunta sivuutti EUIPON:n toteamuksen ja tahdon siitä, että muuntaminen saksalaiseksi tavaramerkiksi oli lainmukaista.
               
            
                  —
               
               
                  Euroopan unionin perusoikeuskirjan 47 artiklan rikkominen, koska on jätetty toistuvasti ottamatta huomioon asiassa C-118/18 P esitetty näyttö käyttämisestä.
               
            
                  —
               
               
                  Menettelyvirhe ja Euroopan unionin perusoikeuskirjan 47 artiklan rikkominen, koska kantajalla on taloudellinen intressi menettelyn lopputuloksen kannalta.
               
            
                  —
               
               
                  Vakava menettelyvirhe ja oikeudellinen virhe, koska on otettu huomioon muun osapuolen 23.9.2019 esittämät väitteet kantajan väitetysti vilpillisessä mielessä tekemästä kansallisesta tavaramerkkihakemuksesta.
               
            
                  —
               
               
                  Vakava oikeudellinen virhe, joka perustuu siihen, että Euroopan parlamentin asetuksen (EU) 2017/1001 139 artiklan 2 kohdan a alakohdan mukainen muuntaminen on asiassa C-149/11 annetun tuomion perusteella pois suljettu.
               
            
                  —
               
               
                  Vakava menettelyvirhe ja oikeudellinen virhe, koska EUIPO:n kannanottoa pyydettiin vasta itävaltalaisen tavaramerkin kumoamisen jälkeen eikä EUIPO ole tähän päivään mennessä ilmaissut kantaansa kantajan väitteistä muuntamishakemuksessa.
               
            
                  —
               
               
                  Oikeudenkäyntikuluratkaisua koskeva oikeudellinen virhe.